Politisk står Oz nær sosialdemokratiet. Han var en av de første israelere som foreslo en tostatsløsning på konflikten mellom Israel og Palestina. I 1978 var han en av stifterne av bevegelsen «Peace Now». Oz var mot etableringen av bosetninger på Vestbredden og var blant de første til å støtte samtaler med PLO og Oslo-avtalen. I sine taler og essay angriper han stadig den antisionistiske venstresiden og understreker alltid sin sionistiske identitet.